Številka: 023 -126/2021-1

Datum: 8. 4. 2021

**OBVESTILO ZA STARŠE**

**ODPRTOST VRTCA IN ORGANIZACIJA DELA V TEDNU OD 12. 4.-16. 4. 2021**

**Spoštovani starši.**

Na podlagi okrožnice MIZŠ, dne 8. 4. 2021 vas obveščamo, da se v ponedeljek 12. 4. 2021 ponovno odpirajo vrtci za vse otroke. Navodila in pravila pristojnih institucij MIZŠ in NIJZ ostajajo v celoti enaka kot so veljala v tednu pred zaprtjem.

Z namenom zagotavljanja čim večje varnosti otrok, staršev in zaposlenih ter zmanjšanja možnosti širjenja okužbe z virusom SARS-CoV-2 **ohranjamo poslovni čas vrtca in oddelkov od 7.00-16.00 ure.**

Izvajanje vzgojno-izobraževalnega dela in programa bomo še naprej zagotavljali z oblikovanjem »varnih mehurčkov«(dveh strokovnih delavcev v obstoječih oddelkih) brez prehajanja in združevanja med oddelki.

Otrokom bomo omogočali pestre dejavnosti in različne športne aktivnosti, ki jih bomo v čim večji meri izvajali na prostem.

Tudi v tem tednu bomo v oddelkih spremljali potrebe staršev po varstvu pred 7.00 oziroma po 16.00 uri. Vaše potrebe še vedno sporočajte v vaš oddelek. Oddelki se bodo prilagajali individualnim potrebam, če bo to kadrovsko možno zagotoviti.Odprtost posameznega oddelka vam sproti sporočajo vzgojitelji vaših oddelkov.

Naprošamo vas, da v vrtec pripeljete le zdrave otroke in sporočite vsak primer, ko otrok zboli za nalezljivo boleznijo Covid-19. Le na ta način bomo lahko izpeljali vse predpisane postopke ravnanja ob potrjenem primeru okužbe s SARS CoV-2 kot to določajo navodila NIJZ.

Tudi v bodoče bomo tako kot že do sedaj dosledno izvajali vsa Higienska priporočila in usmeritve NIJZ.

V skupni želji, da vrtci ostanemo odprti ves čas, vas prijazno pozdravljamo.

Mateja Štih,

ravnateljica